Diari Oficial de la Generalitat Valenciana


Sumari del DOGV 2818, del 03-09-1996 (1996/839098)

ACORD de 13 d'agost de 1996, del Govern Valencià, pel qual es declara exempt de l'obligació de sostenir la plaça de secretaria a l'Ajuntament de la Vall d'Alcalà (Alacant).
----------------------------------------------------------------------------------------------------------------------------------------------------------------------------

### Dades del document

Número de DOGV
:   2818

Data del DOGV
:   03-09-1996

Secció del DOGV
:   ALTRES DISPOSICIONS

Número del document
:   1996/839098


Data del document
:   13-08-1996

Organisme emissor
:   Conselleria de Presidència

Tipus de document
:   Acord

ACORD de 13 d'agost de 1996, del Govern Valencià, pel qual es declara exempt de l'obligació de sostenir la plaça de secretaria a l'Ajuntament de la Vall d'Alcalà (Alacant).   
El Govern Valencià, en la reunió del dia 13 d'agost de 1996, adoptà l'acord següent:  
L'Ajuntament de la Vall d'Alcalà, atès el nombre reduït de la seua població i del seu pressupost, en sessió plenària realitzada el dia 30 de setembre de 1995 va acordar sol·licitar l'exempció de la plaça de secretaria i acollir-se als serveis prestats per la Diputació Provincial d'Alacant.  
Sol·licitat l'informe preceptiu a la Diputació Provincial d'Alacant, en la sessió plenària de 4 d'abril, aquesta va adoptar un informe favorable a l'exempció.  
El tràmit procedimental es va efectuar de conformitat amb el Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional.  
En conseqüència, i ateses les facultats conferides pel Reial Decret 1732/1994, de 29 de juliol, d'acord amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià  
ACORDA  
Eximir l'Ajuntament de la Vall d'Alcalà de l'obligació de sostenir la plaça de secretaria; les funcions atribuïdes al lloc suprimit seran exercides per la Diputació Provincial d'Alacant.  
L'acord es publicarà en el Diari Oficial de la Generalitat Valenciana i es trametrà còpia de l'esmentada publicació al Ministeri per a les Administracions Públiques, a efectes de la seua publicació en el Butlletí Oficial de l'Estat.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administrativa Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que els interessats puguen exercitar qualsevol altre recurs que estimen oportú.  
València, 13 d'agost de 1996  
El conseller secretari del Govern Valencià,  
JOSÉ JOAQUíN RIPOLL SERRANO